Kral Şir 2: Simbanın qüruru (cizgi filmi, 1998)
Kral Şir 2: Simbanın qüruru (ing. The Lion King II: Simba's Pride) — 1998-ci ildə çəkilmiş Amerika-Avstraliya romantik-musiqili cizgi filmdir. Cizgi film Kral Şir seriyasının 2-ci filmidir və bir neçə səhnəsi Vilyam Şekspirin "Romeo və Cülyetta" əsərinin motivləri əsasında çəkilmişdir. Rejissor Darel Runiyə görə, bu cizgi film "Romeo və Cülyetta" ilə bənzərlik təşkil edir. "Simbanın qüruru" həmçinin, Simbanın başçılıq etdiyi kiçik dəstədir. Bu dəstə filmin sonundan sonra Zuri, Vitani, Tiifu, Tazama, Şabaha, Sarafina, Sarabi, İmara, Kasi, Kiara, Kovu və Nala kimi üzv aslanlardan ibarət olur. Cizgi film 27 oktyabr 1998-ci ildə nümayiş edildi. Simba və Nalanın qızı Kiara yaramaz aslana aşiq olur. Bu aslan Mufasanın qardaşı Skarın lehinə olan Ziranın oğlu Kovudur. Nala Kiara ilə Kovunun sevgisinə razılıq vermir. Nəticədə, Kiara Naladan inciyir. Kiara və Kovu ailələri ilə mübarizə aparır və evlənmək üçün əllərindən gələni edirlər. Seriyanın birinci filmini səsləndirənlər bəzi istisnalarla ikinci filmdə də eyni rolları səsləndirdilər. İstisna olaraq seriyanın birinci filmində Zazu rolunu səsləndirən Rouen Etkinson ikinci filmdə heç bir rolu səsləndirmədi. Onun yerinə bu rolu Eduard Hibbert səsləndirdi. Həmçinin, birinci filmdə Skar rolunu səsləndirən Ceremi Ayronsun yerinə ikinci filmdə həmin rolu Cim Kamminqs səsləndirdi.